Na temelju članka 37. st. 2. Zakona o predškolskom odgoju i obrazovanju („Narodne novine“ br. 10/97, 107/07. i 94/13.) i članka 53. Statuta Dječjeg vrtića „Radost“ Novska, Upravno vijeće Dječjeg vrtića „Radost“ Novska na sjednici održanoj dana 19.12.2017. godine raspisuje
N A T J E Č A J

za imenovanje ravnatelja/ice Dječjeg vrtića „Radost“ Novska

UVJETI:
Za ravnatelja/icu vrtića može biti imenovana osoba koja ispunjava uvjete za odgojitelja ili stručnog suradnika u dječjem vrtiću,  sukladno Zakonu o predškolskom odgoju i obrazovanju („Narodne novine“  broj: 10/97, 107/07. i 94/13.) , te ima najmanje 5 godina radnog staža u djelatnosti predškolskog odgoja.
Osim navedenih uvjeta kandidati moraju ispunjavati opće i zakonom propisane uvjete.

Ravnatelj/ica se imenuje na vrijeme od četiri godine.

Na natječaj se mogu javiti osobe oba spola.
Prijava na natječaj treba biti vlastoručno potpisana i sadržavati priloge u izvorniku odnosno u preslici kako slijedi:
· životopis s opisom dosadašnjeg rada

· dokaz o stručnoj spremi : diploma odnosno odgovarajuća isprava o stečenom stručnom/akademskom nazivu odnosno stručnom zvanju/nazivu 
· domovnicu
· dokaz o položenom stručnom ispitu ili dokaz o ispunjavanju uvjeta iz čl. 32.Pravilnika o načinu i uvjetima polaganja stručnog ispita odgojitelja i stručnih suradnika u dječjem vrtiću (NN br. 133/97, 4/98)

· dokaz o radnom stažu u djelatnosti predškolskog odgoja: elektronički zapis, odnosno potvrda o podacima evidentiranim u bazi podataka HZMO-a

· potvrda  nadležnog suda da se protiv kandidata ne vodi kazneni postupak ( ne starija od 6 mjeseci ) sukladno članku 25. Zakona o predškolskom odgoju i obrazovanju (NN 10/97., 107/07. i 94/13.)

· program rada za mandatno razdoblje 
Isprave se prilažu u neovjerenom presliku, a kandidat/kinja koji bude izabran/a u obvezi je prije sklapanja ugovora o radu dostaviti dokaze o ispunjavanju uvjeta u izvorniku ili ovjerenom presliku.
Prijave na natječaj s dokazima o ispunjavanju uvjeta podnose se u roku od 8 dana od dana objave natječaja u Narodnim novinama, na adresu : Dječji vrtić „Radost“ Novska, ulica Ivane Brlić Mažuranić 1, Novska, s naznakom: „Natječaj za ravnatelja/icu“, u zatvorenoj omotnici.
Nepotpune i nepravovremene prijave neće se razmatrati.

O rezultatima natječaja kandidati će biti obaviješteni  u roku od 45 dana od dana isteka roka za podnošenje prijava.

